આ રોકાણનો એક બીજો મહત્વનો ફાયદો ટૅક્સમાં બચતનો છે. ડેટ મ્યુચ્યુઅલ ફન્ડની આવક સમયાંતરે ડિવિડન્ડના સ્વરૂપમાં (જો રોકાણકારે ડિવિડન્ડ પૅમેન્ટ ઑપ્શન સ્વીકાર્યો હોય) અને કૅપિટલ ગેઇન્સ તરીકે જાહેર કરવામાં આવતી હોય છે. ઇન્ડીવિજ્યુ્યલ રોકાણકારને ડિવિડન્ડ પર ૧૩.૫ ટકાની આસપાસ ડિવિડન્ડ ડિસ્ટ્રિબ્યુશન ટૅક્સ (ડીડીટી) લાગતો હોય છે (આ દર કંપનીઓ માટે અલગ છે). ડિવિડન્ડ ડિસ્ટ્રિબ્યુશન ટૅક્સ કટ થયા પછી રોકાણકારોના હાથમાં ડિવિડન્ડ આવે છે. ડિવિડન્ડની આ રકમ ટૅક્સ ફ્રી હોય છે. (જેમ કે રોકાણકારો વતી સ્કીમ ચુકવણી કરે છે અને રોકાણકારને ડીડીટી બાદ થઈને ટૅક્સ મુક્ત ડિવિડન્ડ ચૂકવવામાં આવે છે).